אהרן חייבי

אהרן חייבי (30 בדצמבר 1915 – י' בסיוון ה'תשס"ה, 17 ביוני 2005) היה שופט מחוזי וראש עיריית אשקלון השביעי בין השנים 1974–1977.

קורות חייו 
אהרן חייבי נולד בירושלים למשפחה שעלתה מתימן. הוא קיבל חינוך מסורתי ולמד בבית הספר כי"ח אותו סיים בשנת 1935. לאחר מכן החל ללמוד בבית הספר הגבוה למשפט וכלכלה בתל אביב וסיים ללמוד שם בהצטיינות בשנת 1940.

מיד לאחר סיום לימודי המשפטים עסק בעבודות במשרות שונות בשירות המדינה ועסק בעריכת דין בין השנים 1948-1940. חייבי שימש כמזכיר שופטים בבית המשפט המחוזי בתל אביב בשנים 1951-1949.

בכב' באדר ב' תשי"ט, 1 באפריל 1959, מונה חייבי לשופט בבית המשפט השלום באשקלון וכעבור עשור מונה חייבי לשופט בית המשפט המחוזי בבאר שבע החל מיום כ"ז בניסן תשכ"ב, 1 במאי 1962, עד יום י"א בתמוז תשכ"ב, 13 ביולי 1962.שימש  בתפקיד זה עד שפרש מכס השיפוט ביום ה' באלול תשל"ג, 2 בספטמבר 1973 לטובת פעילות פוליטית באשקלון במסגרת רשימת "המערך".

אהרן חייבי נפטר בי' בסיוון התשס"ה, 17 ביוני 2005.

פעילות פוליטית 
אהרן חייבי כיהן כראש העיר אשקלון בשנים 1974 עד 1977.

כשפרש מתפקידו ושב לירושלים והמשיך כפרקליט. לזכותו של חייבי נרשמו הישגים רבים בהתפתחותה של העיר אשקלון, כגון בניית טיילת, סלילת כבישים ויצירת תשתית של רשת חשמל, מים וביוב.

לקריאה נוספת

קישורים חיצוניים

הערות שוליים 

ראשי עיריית אשקלון
שופטי בית המשפט המחוזי בבאר שבע
בוגרי בית הספר הגבוה למשפט ולכלכלה
בוגרי בית ספר אליאנס (ירושלים)
אנשי היישוב ילידי הארץ
ראשי רשויות מקומיות מטעם העבודה
יהודים הקבורים בהר הזיתים: חלקת הספרדים
ישראלים שנולדו ב-1918
ישראלים שנפטרו ב-2005